9 สิ่งที่คุณไม่รู้เกี่ยวกับสมเด็จพระราชินีแห่งประเทศภูฏาน

คงไม่มีใครปฏิเสธว่า หนึ่งในราชินีที่สวยที่สุดในโลกที่ใครๆก็ต่างชื่นชมพระบารมี คือ สมเด็จพระราชินีเจตซุน เปมา วังชุกในสมเด็จพระราชาธิบดีจิกมี เคเซอร์ นัมเกล วังชุกแห่งประเทศภูฏาน ด้วยพระจริยวัตรที่งดงาม และความไม่ถือตัวของพระองค์ ทำให้พระองค์ทรงเป็นที่รักของประชาชนชาวภูฏานและชาวโลก และในบทความวันนี้จะเสนอ 9 สิ่งที่คุณไม่รู้เกี่ยวกับสมเด็จพระราชินีแห่งประเทศภูฏาน เพื่อให้คุณได้รู้จักพระองค์มากยิ่งขึ้น

พระองค์ทรงเป็นสามัญชนมาก่อน

แต่เดิมพระองค์เป็นหญิงสาวสามัญชนที่มีเรื่องราวความรักดั่งนิยายรักโรแมนติก ซึ่งครอบครัวของพระองค์นั้นมีความใกล้ชิดกับราชวงศ์ภูฏาน จึงเป็นสาเหตุที่ทำให้พระองค์ได้พบกับพระราชาธิบดีจิกมีตั้งแต่ยังทรงพระเยาว์

การศึกษาของพระองค์

พระองค์ได้เติบโตและได้รับการศึกษาจนถึงระดับมัธยมในประเทศภูฏาน และได้เดินทางไปทรงศึกษาต่อที่หิมาจัญประเทศ ซึ่งเป็นแคว้นหนึ่งในประเทศอินเดีย และทรงศึกษาระดับอุดมศึกษา ณ มหาวิทยาลัยรีเจนท์ แห่งประเทศอังกฤษ และยังชื่นชอบการฉายพระรูปเป็๋นงานอดิเรกอีกด้วย

พระองค์มีพี่น้อง 5 คน

ในครอบครัวของพระองค์นั้น พระองค์เป็นบุตรีคนที่สอง ในบรรดาจำนวนพี่น้องทั้งหมด 5 คน ของครอบครัว